钦定古今图书集成/理学汇编/字学典/第036卷 > 《芥隐笔记》 > 《口作孔五切》
## 钦定古今图书集成/理学汇编/字学典/第036卷 > 《芥隐笔记》 > 《口作孔五切》

《元和圣德诗》：“疆外之险，莫过蜀土。韦皋去镇，刘辟守
后。血人于牙，不肯吐口。”《诗正月》：“不自我先，不自我后。
好言自口，莠言自口。忧心愈愈，是以有侮。”《正考父鼎
铭》：“一命而偻，再命而伛，三命而俯，循墙而走，亦莫予
敢侮。𫗴于是，鬻于是，以糊余口。”《汉？沟洫志》：《白渠之歌》：
“田于何所？池阳谷口。郑国在前，白渠起后。举臿为云，
决渠为雨，泾水一石，其泥数斗。且溉且粪，长我禾黍，
衣食京师，亿万之口。”《上林赋》“出乎椒丘之阙，行乎州
淤之浦，径乎桂林之中，过乎泱莽之埜，汨乎混流，顺
阿而下，赴隘狭之口。”《西京赋》“鄙生生乎三百之外，传
闻于未闻之口，曾髣髴其若梦，未一隅之能睹。”